கூட்டத்தில் சமூகமளித்திருந்தவர்களின் கருத்துக்களை தெரிவிக்குமாறு கேட்டுக்கொள்ளப்பட்டதையடுத்து பலரும் தமது கருத்துக்களைத் தெரிவித்திருந்த போதும் மிக அண்மையில் இலங்கையிலிருந்து வந்திருந்த மட்டக்களப்பைச் சேர்ந்த முஸ்லீம் நண்பர் ஒருவர் வடக்கு-கிழக்கு உட்பட இலங்கையின் இனப்பிரச்சனை குறித்த யதார்த்த பூர்வமான தீர்வுகள் மற்றும் நடைமுறைச் சாத்தியமான செயற்பாடுகள் குறித்து ஆக்கபூர்வமான கருத்துக்களை முன்வைத்திருந்தார். இதன்பின் எனது கருத்துக்களைத் தெரிவிப்பதற்கு முற்பட்ட போது அங்கு புகைப்படங்களை பிடித்துக் கொண்டிருந்த பெண் ஒருவர் என்னையும் படம் பிடிக்க தயாரான போது அதனை தவிர்க்கும்படி அவரிடம் நான் விடுத்த வேண்டுகோளை நாகரீகமாக ஏற்றுக்கொண்டிருந்தார்.